title: Yalpi taklif tushunchasi. Yalpi taklif tarkibi va unga
text: 301
  Yalpi taklif turli xil ishlab chiqarilgan iste’mol tovarlari va xizmatlardan hamda
  investitsiya tovarlaridan iborat bo’ladi. Bundan tashqari yalpi taklifga uy xo’jaliklari
  taklif qiladigan ishchi kuchi resurslari ham kiradi. Albatta ishlab chiqarilgan va
  sotishga mo’ljallangan iste’mol tovarlari va xizmatlari ham, shuningdek, investitsiya
  tovarlarining turlari ham juda ko’p va turli-tumandir. Lekin yalpi talab o’zining
  ijtimoiy zaruriy nafliligi bilan, ya’ni o’zining turlari, miqdori va sifati bo’yicha hamda
  ijtimoiy qiymati bo’yicha shu davrdagi ishlab chiqarish va jamiyat a’zolari talabiga
  mos kelishi kerak.
  Yalpi taklifni va uning miqdorini umumlashtirib quyidagi chizma ko’rinishida
  ifodalash mumkin (15.4-chizma).
  5.4-chizma
  Yalpi taklif umumiy miqdorining tovarlar turlari, miqdori, sifati hamda narxiga
  bog’liqligi
  Yalpi taklifga eng avvalo bozor narxlari darajasi bilan ijtimoiy qiymat miqdori
  o’rtasidagi nisbatning o’zgarishi ta’sir ko’rsatadi. Narxlar darajasining qiymat
  miqdoridan oshishi qo’shimcha tovarlar ishlab chiqarish uchun rag’bat yaratadi.
  Narxlar darajasining qiymatdan pasayishi esa tovar ishlab chiqarishning qisqarishiga
  olib keladi. Shu sababli turli tovarlar narxlari va milliy ishlab chiqarish hajmi o’rtasida
  to’g’ridan-to’g’ri yoki bevosita bog’liqlik mavjud bo’ladi.
  Bu bog’liqlik yalpi taklif egri chizig’ida aniq aks etadi (15.5-chizma).